burgasdotpro/wikipedia huggingface dataset:
Mnichov (Vrbno pod Pradědem)

Mnichov () je dedina, ktorá je časťou mesta Vrbna pod Pradědem. 
História.
Obec vznikla v údolí Černé Opavy a prvá písomná zmienka o nej pochádza z roku 1586. Vtedy tu bola skláreň a hámor. V 19. storočí sa obec ďalej rozrastala, obyvateľstvo bolo prevažne nemecky hovoriace. V rokoch 1850 až 1877 bola časťou obce i obec Železná. K roku 1930 boli časťou obce aj zaniknutý Josefský Hamr (Josefshammer), ďalej Dlhá Stráň (Langenberg) a zastávka (Stillstand). 
V obci bol značne rozvinutý priemysel. Existovalo tu niekoľko píl. Napríklad píla R. Titza od roku 1875 a píla A. Titza od roku 1881, ktorá mala od roku 1912 elektráreň a od roku 1939 mlyn. K roku 1930 sa spomína strojáreň, výrobňa poľnohospodárskych a opravárenských strojov R. Mücka. Vedľa ďalšieho mlyna a bielidiel tu bola tiež huta na výrobu drôtu. Vápencový lom s vápenkou T. Neumanna sa spomína k roku 1908. Bol tu v roku 1848 aj pivovar s liehovarom vrchnostenskej správy Javorník, ktorý po roku 1900 zanikol. Ďalej tu boli ďalšie výrobne liehovín, lisovňa oleja, výroba drevenej vlny, rúr a trstinových rohoží. 
V Mnichove bol statok majiteľa Ertscholtini a od roku 1865 patril vrchnostenskej správe Javorník. Od roku 1870 tu bola obecná nemocnica a od roku 1892 pošta, ktorá po roku 1945 zanikla. K roku 1935 sa spomína konzum. V roku 1938 tu bola lesná správa Grohmann, v roku 1925 záložňa. V roku 1866 tu bola všeobecná škola, ktorá mala v roku 1900 tri triedy. V roku 1900 tu bol hasičský a v roku 1925 robotnícky a katolícky spolok. 
Vo vápencovom lome bola objavená malá krasová jaskyňa (dnes vchod zasypaný). V roku 1716 tu bol vybudovaný barokový kostol Navštívenia Panny Márie, ktorý bol neskôr novogoticky prestavaný. Severne od Mnichova sa nachádza zrúcanina Josefského hámra a pod mlynským vrchom zrúcanina mlyna. Po 1. svetovej vojne bol pri kostole vybudovaný pomník padlým. 
Roku 1857 prišla do Mníchova ako ošetrovateľka Hortulana Weberová, ktorá tu založila liečebný ústav. Ten v roku 1878 zakúpili sestry kongregácie Milosrdných sestier svätého Karla Boromejského. V roku 1910 začali stavbu novej liečebnej budovy. Liečili sa tu srdcové vady a reumatizmus, najmä pomocou tzv. Kneippových metód. Pred 1. svetovou vojnou sa tu liečilo priemerne 600 ľudí. 
V roku 1903 postihla obec ničivá povodeň. V rokoch 1937-38 boli budované severne a východne od obce pohraničné opevnenia (ľahké objekty vzor. 37). Obec bola v roku 1938 pripojená k Nemecku a 8. mája 1945 bola obsadená Červenou armádou. Po druhej svetovej vojne a opätovnom pripojení k Česko-Slovensku došlo k odsunu nemeckého obyvateľstva, do tej doby bola obec prakticky čisto nemecká. V dôsledku toho počet obyvateľov obce poklesol z predvojnových 2200 na 778 v roku 1946. Nemecký názov obce "Einsiedel" bol zmenený na Mnichov. Po vojne tiež zanikol liečebný ústav. Sestry tu však pracovali až do roku 1977. V roku 1960 bola obec pripojená k Vrbnu pod Pradědem, pod ktoré patrí dodnes.
Vývoj počtu obyvateľov.
Počet obyvateľov Mníchova podľa sčítania alebo iných úradných záznamov
V Mnichove bolo vo februári 2015 evidovaných 304 adries. Pri sčítaní ľudu roku 2001 tu bolo napočítaných 234 domov, z toho 187 trvale obývaných.
Vidly (Vrbno pod Pradědem)

Vidly () sú malá dedina (osada) v okrese Bruntál, časť mesta Vrbno pod Pradědem, ležiace na hornom toku Strednej Opavy.
Stojí tu drevená kaplnka svätej Hedvigy. Nachádza sa tu niekoľko starých šácht po ťažbe železnej a medenej rudy. Niektoré dokonca takmer na vrchole Malého Deda. Z tejto šachty sa vyvážala veľmi kvalitná železná ruda (magnetit) do Nemecka. Doteraz sú tu viditeľné malé zvyšky drviča s vodným pohonom.
Vývoj počtu obyvateľov.
Počet obyvateľov Videl podľa sčítania alebo iných úradných záznamov
Vo Vidliach bolo k februáru 2015 evidovaných 20 adries. Pri sčítaní ľudu roku 2001 tu bolo napočítaných 12 domov, z toho 8 trvale obývaných.
Vidly

Vidly môže byť:
Kamerling

Kamerling alebo camerlengo je jedným z najvyšších hodnostárov pápežskej kúrie. V čase pápežskej sedisvakancie sa kamerling stáva hlavou rímskokatolíckej cirkvi i štátu Vatikán. Aktuálnym kamerlingom je od 14.2.2019 kardinál Kevin Joseph Farrell, prefekt Dikastéria pre laikov, rodinu a život.
Pôvodne existoval aj zvláštny komorník kardinálskeho kolégia.
Právomoci.
Po smrti pápeža camerlengo tradičným rituálom za pomoci strieborného kladivka overuje pápežovo úmrtie. Potom musí o jeho úmrtí upovedomiť kardinála štátneho sekretára a kardinála vikára. Vystavuje oficiálny pápežov úmrtný list a odoberie mu rybársky prsteň, ktorý je potom na zasadnutí kolégia kardinálov rozlámaný (teoreticky na toľko dielov, koľko je prítomných kardinálov). Bezprostredne po pápežovej smrti musí nechať zapečatiť pápežovu pracovňu aj jeho súkromné izby. Je tiež zodpovedný za organizáciu pápežovho pohrebu a za prípravu a priebeh nového konkláve. V čase sedisvakancie preberá vedenie cirkvi, ostatní členovia pápežskej kúrie okamihom pápežovho úmrtia (poprípade rezignácie) strácajú svoje funkcie.
Znak.
Symbolom kamerlinga je červeno-zlatý pavilón – slnečník ("umbraculum", "padiglione"), ktorý camerlengo v čase sedisvakancie spolu s kľúčmi svätého Petra podkladá nad svoj osobný znak. Tento znak býva razený tiež na reverze mincí, bolo tomu tak aj na vatikánskych eurominciach pri sedisvakancii roku 2005. Umbraculum spolu s kľúčmi bez štítu sa stáva znakom Svätej stolice.
História.
Úrad pápežského komorníka bol ustanovený v 11. storočí k správe pápežského majetku. V čase pápežovej neprítomnosti v Ríme býval kamerling poverovaný zastupovaním pápeža. Pozícia regenta v dobe sedisvakancie v dnešnej podobe sa datuje od roku 1521. V 19. storočí boli pri reforme pápežskej kúrie obmedzené právomoci v čase pápežskej vlády, majetkovo-správne právomoci prešli na novo zriadené úrady.
Len dvaja kamerlingovia v histórii boli zvolení za pápeža, boli to Gioacchino Pecce – Lev XIII. v roku 1878 a Eugenio Pacelli – Pius XII. v roku 1939. Cencio Savelli – Honorius III. a Rinaldo Conti di Segni – Alexander IV. boli tiež kamerlingami, avšak v čase voľby pápeža už nie.
Skalské rašeliniště

Skalské rašeliniště je prírodná rezervácia ev. č. 393 približne severne od obce Horní Město v okrese Bruntál. Oblasť spravuje Agentúra ochrany prírody a krajiny ČR.
Ochrana.
Dôvodom ochrany je ochrana rašeliniska prechodného typu s prvkami vrchoviskovými, horskými a slatinnými.
Územie sa temer v celom rozsahu prekrýva s EVL "Skalské rašeliniště"
Bigbang Vol.1

Bigbang Vol. 1 – Since 2007 je debutový album juhokórejskej chlapčenskej skupiny Big Bang. Vydaný bol vydavateľstvom YG Entertainment 22. decembra 2006. Album obsahuje 3 už skôr vydané single. Titulnou skladbou s prvkami funku a popu je „Dirty Cash“. V piesni Big Bang prezentujú názory svojich rovesníkov na sociálne otázky. V piesni „She Can't Get Enough“ ukázali G-Dragon a T.O.P svoje spevácke schopnosti, aby ľudí presvedčili, že nie sú len dobrými rapermi, ale aj kvalitnými spevákmi. „Next Day“ je Sungriho sólom so smutným textom, ktorého emócie dokázal spevák vyjadriť veľmi dobre. V piesni „Big Boy“ sa T.O.P podieľal na skladaní hudby a napísal k nej text. „Shake It“ je party hit, za produkciou ktorého stoja G-Dragon a Brave Brothers.
Ján Kroner

Ján Kroner môže byť:
Hérodóros z Megary

Hérodóros ("Hérodóros") bol desaťnásobný víťaz olympijskej súťaže trubačov a hlásateľov na prelome štvrtého a tretieho storočia pred Kr.
Hérodóros z Megary sa do zoznamu olympionikov starovekého Grécka zapísal ojedinelým spôsobom. Nebol to atlét, ale trubač a hlásateľ. V Olympii sa táto disciplína zaviedla na 96. hrách v roku 396 pred Kr. Hérodóros v súťaži trubačov a hlásateľov zvíťazil v Olympii na 113. až 122. hrách t. j. víťazil od roku 328 až do roku 292 pred Kr. Hérodóros teda ohlásil víťazstvá olympionikov na desiatich hrách a okrem toho ohlasoval aj víťazstvá športovcov na nemejských, isthmiských a na pythijských hrách.
Staroveký autor Athénaios z Naukratidy uvádza, že Hérodóros bol statný chlap, ktorý spával na levej koži. Údajne mal nesmierne veľký apetít a pľúca také silné, že keď zadul na svoju dvojitú trúbu, ľuďom zaliehalo v ušiach na vzdialenosť hodu diskom. Sila jeho dychu poslúžila aj vojvodcovi Démétriovi Poliorkétovi (neskoršiemu kráľovi) pri obliehaní Argu, kde jeho trúba znela hlasno ako „"megafón"". Hérodóros pri svojom prvom vystúpení v Olympii roku 328 pred Kr. ohlásil víťazstvo boxera Satyra z Élidy a pri poslednom v roku 292 pred Kr. víťazstvo štvorzáprahu Télemacha z Élidy.
Always (Big Bang)

Always je prvé kórejské EP juhokórejskej chlapčenskej skupiny Big Bang, ktoré bolo vydané 16. augusta 2007 vydavateľstvom YG Entertainment. Hlavný singel „Lies“ (kórejsky: 거짓말; fonetický prepis: "Godžitmal") zložil G-Dragon a stal sa ich prvým hitom číslo jedna. Kritici skladbu opisovali ako pieseň „na vysokej úrovni“. Albumu sa predalo 87 000 kópií.&lt;ref name="ALWAYS/RELEASE"&gt;&lt;/ref&gt;
Volejbalová extraliga mužov 2014/15

Volejbalová extraliga mužov v sezóne 2014/15 bol 23. ročník extraligy volejbalistov, najvyššej volejbalovej súťaže mužov na Slovensku, ktorú kontroluje Slovenská volejbalová federácia (SVF). V extralige súťažilo opäť 10 družstiev. Na rozdiel od predchádzajúcich sezón sa všetky družstvá predstavili už v základnej časti. Družstvo TJ Spartak Myjava účinkovalo zároveň aj v Stredoeurópskej lige. Po 15-tich rokoch získalo svoj druhý titul družstvo VK Mirad PU Prešov.
Víťazom ankety o najlepšieho extraligového volejbalistu, ktorú vyberali extraligoví tréneri, sa stal Andrej Patúc z VKP Komárno.
Systém súťaže.
Po odohraní základnej časti raz doma a vonku sa družstvá v 2. časti súťaže (nadstavbovej) rozdelili na 2 skupiny, o 1.6. a 7.10. miesto. Družstvá si body zo základnej časti prenášali do nadstavbovej časti, v ktorej odohrali zápasy s každým družstvom raz doma a vonku v skupine o 1. až 6. miesto a dvakrát doma a vonku v skupine o 7. až 10. miesto. Družstvá na 1. až 8. mieste po nadstavbovej časti postúpili do štvrťfinálových zápasov play-off. Štvrťfinálové a semifinálové duely play-off a duel o 3. miesto sa hrali na 3 víťazné zápasy, stretnutia o umiestnenie na 2 hrané zápasy a finálové play-off na 4 víťazné zápasy. Zo súťaže priamo nevypadlo žiadne družstvo; družstvá na 9. a 10. mieste odohrali baráž s dvoma družstvami 1. ligy.
Účastníci.
Pozn: VK Chemes Humenné sa kvôli problémom s vedením mesta presťahoval do Špišskej Novej Vsi a zmenil svoj názov na ŠK Chemes Spišská Nová Ves.
Bodovanie.
Pre ročník 2014/15 sa pre určenie víťaza a poradia družstiev posudzujú nasledovné kritériá:
Prelínacia súťaž.
Košice aj Stará Ľubovňa sa zachránili a budú hrať v extralige aj v sezóne 2015/16.
Pneumokok

Streptococcus pneumoniae (staršie názvy:"Diplococcus pneumoniae", "Micrococcus pneumoniae", zriedkavo "Pneumococcus pneumoniae"
Charakteristika.
"Streptococcus pneumoniae" sa vyskytuje v dýchacích cestách (často aj zdravých) ľudí; u oslabených osôb sa dostáva aj do iných častí tela. Je to grampozitívna baktéria. Ide o pretiahnuté až lancetovité koky. V anaeróbnych podmienkach patrí do skupiny beta-hemolytických streptokokov. Vyskytuje sa v dvojiciach (t.j. ide o tzv. diplokoky) alebo v retiazkach. Často máva puzdro; ak ho nemá, nie je patogénny. Hlavným antigénom je puzdrový polysacharid, podľa ktorého sa táto baktéria delí na vyše 90 variantov (sérotypov). Významným antigénom je aj hemolyzín (pneumolyzín).
Choroby.
Je príčinou mnohých infekcií. Najčastejšie sa uplatňuje na teréne, ktorý predtým poškodili vírusy. Spôsobuje nádchu, zápal prínosových dutín, zápal krčných mandlí, zápal hltana, zápal mozgových blán, sepsu (t.j. tzv. otravu krvi), zápal stredného ucha, zápal pobrušnice a menej často zápal pľúc. Zápal mozgových blán spôsobený touto baktériou zvykne mať ťažký priebeh. Baktéria sa nachádza v spúte pri zápale priedušiek a bronchiektázii. Proti tejto baktérii existuje vakcína.
Výpočtové stredisko Slovenskej akadémie vied

Výpočtové stredisko Slovenskej akadémie vied (skratka VS SAV) je príspevkovou organizácou Slovenskej akadémie vied. Stredisko "„zabezpečuje informačnú infraštruktúru SAV“", spolupracuje s vysokými školami a inými vedeckými a vzdelávacími inštitúciami na vytváraní spoločnej počítačovej siete. Je členom občianskeho združenia SANET. Ďalej tiež "„koordinuje rozvoj počítačovej siete a superpočítačov v SAV na celoštátnej úrovni“".
Dejiny.
Podľa zakladacej listiny vydanej 5. mája 2009 bolo stredisko založené 1. apríla 1976 pod názvom Centrálne výpočtové stredisko. Už v roku 1959 bol na Ústave technickej kybernetiky SAV (ÚTK SAV) vybudovaný prvý analógový počítač a o 5 rokov neskôr aj digitálny počítač. V roku 1973 vzniko Styčné pracovisko pre využívanie externých počítačov s 52 programátormi a projekt výstavby Centrálneho výpočtového strediska. V roku 1979 pracovali počítače SM a od roku 1982 aj dva sálové počítače EC 1045. Po roku 1990 sa prestali používať, začalo používanie osobných počítačov a od roku 1991 pracuje VS SAV v areáli SAV na Patrónke s internetom. V roku 1994 bol zakúpený prvý superpočítač na Slovensku, Od roku 1996 boli rádiovo prepojené aj iné pracoviská SAV sídliace v Bratislave. V rokoch 2001-2002 prebehol projekt SANET II, VS SAV bolo prepojené na kostrovú sieť Slovenska rýchlosťou 1Gb/, VS SAV sa zároveň stalo uzlom tejto siete. V tomto roku vzniklo aj prepojenie s Fakultou elektrotechniky a informatiky STU pomocou optického kábla. Od roku 2007 je uzol SAVBA prepojený na chrbticu SANETu 10Gb/s prepojením.
Koncom roku 2013 prebehol projekt Inovácia centrálneho mailového systému SAV, od roku 2014 je možné zvýšenie kapacity emailových schránok na 2GB. Počas roku 2014 bolo vyše 3000 účastníkmi prijatých takmer 47 mil. emailov. V máji 2014 bola začatá prevádzka siete Eduroam.
Péter Erdő

Péter kardinál Erdő (* 25. jún 1952, Budapešť) je maďarský rímskokatolícky biskup, arcibiskup-metropolita arcidiecézy ostrihomskej-budapeštianskej, kardinál a maďarský prímas.
Život.
Študoval v seminároch v Ostrihome a Budapešti, kňazské svätenie prijal 18. júna 1975 v Budapešti. Pôsobil v arcidiecéze ostrihomsko-budapeštianskej, na sklonku 70. rokov 20. storočia študoval v Ríme. Po návrate do vlasti bol profesorom seminára v Ostrihome, od roku 1988 pôsobil na Katolíckej univerzite Petra Pazmánya v Budapešti, kde bol profesorom, neskôr dekanom a rektorom (v roku 1998).
V novembri 1999 ho pápež Ján Pavol II. vymenoval za pomocného biskupa v diecéze Stoličný Belehrad a 6. januára 2000 mu udelil biskupské svätenie. V decembri 2002 bol vymenovaný za arcibiskupa arcidiecézy ostrihomsko-budapeštianskej. O rok neskôr, 21. októbra 2003, prijal z rúk pápeža kardinálsku kreáciu. Bol najmladším účastníkom konkláve po smrti Jána Pavla II. v apríli 2005.
Od roku 2005 je predsedom Konferencie biskupov Maďarska. V roku 2006 bol vymenovaný za predsedu Rady biskupských konferencií Európy.
Univerzita kardinála Stefana Wyszyńského vo Varšave mu v roku 2011 udelila titul doctor honoris causa. Zúčastnil sa na konkláve 2013, na ktorom bol zvolený pápež František.
Skalní potok

Skalní potok je malý vodný tok a prírodná rezervácia ev. č. 2136 neďaleko obce Vrbno pod Pradědem v okrese Bruntál. Oblasť spravuje AOPK ČR Správa CHKO Jeseníky.
Ochrana.
Predmetom osobitnej ochrany sú lesné porasty v 5. a 6. lesnom vegetačnom stupni, z ktorých niektoré sa približujú prirodzenej štruktúre lesa, alebo majú až pralesovitý charakter. Výskyt vzácnych vtáčích druhov. Raritou je jediný zachovalý exemplár tisu obyčajného v CHKO Jeseníky.
Hot Issue

Hot Issue je druhé kórejské EP juhokórejskej chlapčenskej skupiny Big Bang, ktoré bolo vydané 22. novembra 2007 vydavateľstvom YG Entertainment. Hlavný singel „Last Farewell“ (kórejsky: 마지막 인사; fonetický prepis: "Madžimak Insa") sa dostal na čelo rôznych rebríčkov vrátane Juke-On, kde kraľoval osem týždňov za sebou. Pieseň je zmesou hip-hopu a popu. Vtedy 19-ročný líder skupiny, G-Dragon, napísal texty ku všetkým piesňam na tomto EP a k piatim z nich zložil aj hudbu. „Crazy Dog“ obsahuje vzorky z piesne „In My Fantasy“ od skupiny Seo Taiji and Boys. „Last Farewell“ získala niekoľko cien, vrátane „Pieseň mesiaca (december)“ na Cyworld Digital Music Awards.&lt;ref name="LFAREWELL/CYWORLD/SOM"&gt; &lt;/ref&gt; Z albumu sa predalo vyše 100 000 kópií.
Zoznam skladieb.
Vzorky
Mariner 7

Mariner 7 je tretia kozmická sonda, ktorá kedy úspešne preletela okolo Marsu, a odvysielala naspäť informácie.
Jej štart sa uskutočnil 27. marca 1969 s rovnakým typom nosnej rakety, ako u jej predchodkyne Mariner 6. Vzlet aj cesta k Marsu prebiehali bez problémov, až na malé prerušenie spojenia. Sonda začala skúmať Mars už z veľkej vzdialenosti niekoľko dní pred najväčším priblížením. V tejto fáze vzniklo 93 snímok Marsu a počas najväčšieho priblíženia, ktoré nastalo 5. augusta 1969 vo vzdialenosti 3 430 km, urobila sonda ďalších 33 záberov. Po prelete postupne vysielala údaje na Zem. Technici následne skúšali jej systémy a robili pokusné snímky podobne ako pri predošlej sonde Mariner 6. Spojenie s oboma sondami bolo ukončené v rovnakom čase.
For the World

For the World je prvé japonské EP juhokórejskej chlapčenskej skupiny Big Bang, ktoré bolo vydané 4. januára 2008 vydavateľstvom YG Entertainment. EP obsahuje 8 skladieb, z ktorých 7 sú anglické verzie už predtým vydaných piesní skupiny a ôsma, „How Gee“, je nová.&lt;ref name="FORTHEWORLD/RELEASEDATE"&gt;&lt;/ref&gt; "For the World" sa v japonskom rebríčku Oricon umiestnilo na 10. mieste.
Monica Vitti

Monica Vitti (vlastným menom Maria Luisa Ceciarelli, * 3. november 1931, Rím, Taliansko† 2. február 2022, Rím) bola talianska herečka.
Je známa predovšetkým vďaka spolupráci s režisérom Michelangelom Antonionim, svojim životným partnerom v rokoch 1957 až 1967. V Antoniovych filmoch stvárnila postavy elegantných, studeno krásnych žien. Jej filmovými partermi boli známi herci Gabriele Ferzetti, Marcello Mastroianni a Alain Delon. Po ukončení spolupráce s Antonionim hrala v mnohých ďalších filmoch, predovšetkým v talianskych veselohrách. Spolupracovala s celým radom slávnych režisérov (Alberto Sordi, Pier Paolo Pasolini, Tinto Brass, Roger Vadim, Ettore Scola, Luis Buñuel.) Získala početné filmové ocenenia.
Medcezir

Medcezir je turecký dramatický seriál. Seriál sa začal vysielať v roku 2013 na stanici Star TV.
Slovenská florbalová extraliga žien 2014/15

Slovenská florbalová extraliga žien v sezóne 2014/15 bol 10. ročník extraligy florbalistiek, najvyššej florbalovej súťaže žien na Slovensku, ktorú kontroluje Slovenský zväz florbalu (SZFB). V súťaži účinkovalo iba 7 družstiev, pretože posledné družstvo minulého ročníkaModra, ukončilo činnosť ženského družstva a víťaz druhej najvyššej súťažeKysucké Nové Mesto, neprejavil záujem štartovať v extralige. Titul obhájilo družstvo FBK Tvrdošín.
Systém súťaže.
Po základnej časti, v ktorej hral každý s každým trikrát doma a vonku, nasledovalo play-off zo všetkými siedmimi tímami, pričom najvyššie umiestnené družstvo bolo kvôli nepárnemu počtu účastníkov priamo nasadené do semifinále. Play-off sa hralo na 3 víťazné zápasy, v ktorých prvé 2 zápasy sa odohrali na ihrisku lepšie umiestneného tímu. Play-off o 3. miesto sa nehralo, o bronzových medailách rozhodovalo lepšie umiestnenie porazených semifinalistov v základnej časti. V tejto sezóne nezostúpilo do nižšej súťaže žiadne družstvo.
Účastníci.
Pozn: Klub FBC Blueberries Modra, ktorý skončil v minulej sezóne na 8. mieste, ukončil činnosť v seniorskej kategórii žien. FBK Kysucké Nové Mesto, ako víťaz 1. ligy, nevyužil právo postupu do extraligy.
Jean-Louis Tauran

Jean-Louis Pierre kardinál Tauran (* 5. apríl 1943, Bordeaux – † 5. júl 2018, Hartford, CT, USA) bol francúzsky rímskokatolícky kňaz, vatikánsky diplomat a kardinál.
Život.
Študoval v Toulouse a v Ríme (na Pápežskej univerzite Gregoriana a na Pápežskej cirkevnej akadémii). Kňazské svätenie prijal 20. septembra 1969 vo svojom rodisku, potom pôsobil ako duchovný v diecéze Bordeaux. V roku 1975 vstúpil do diplomatických služieb Vatikánu. V rokoch 1975 až 1983 pôsobil na apoštolských nunciaturách v Dominikánskej republike a Libanone. V osemdesiatych rokoch bol niekoľkokrát členom delegácií Svätej stolice na konferenciách o bezpečnosti a spolupráci v Európe.
V roku 1990 bol menovaný sekretárom Rady pre verejné záležitosti Cirkvi (neskôr premenovanej na "Sekciu pre vzťahy so štátmi" vatikánskeho Štátneho sekretariátu), 6. januára 1991 prijal biskupské svätenie z rúk pápeža Jána Pavla II. Úrad vatikánskeho „ministra zahraničia“ zastával 13 rokov. Kardinálsku hodnosť mu udelil Ján Pavol II. 21. októbra 2003. 24. novembra toho istého roku bol vymenovaný za archivára a knihovníka Svätej rímskej cirkvi. Reprezentoval pápeža okrem iného aj na otvorení nového Múzea holokaustu v Jeruzaleme 15. marca 2005. Dňa 25. júna 2007 bol rozhodnutím Benedikta XVI. povolaný do čela Pápežskej rady pre medzináboženský dialóg. Jeho miesto archivára a knihovníka Svätej rímskej cirkvi prevzal doterajší prefekt Vatikánskej knižnice Raffaele Farina. 20. decembra 2014 bol vymenovaný za kardinála komorníka Apoštolskej komory.
Zo svojho úradu kardinála protodiakona ohlásil po konkláve v roku 2013 zvolenie pápeža Františka.
Od roku 2003 trpel na Parkinsonovu chorobu, ale jeho stav sa dostatočne stabilizoval v roku 2007, aby mohol vykonávať svoj úrad. Zomrel 5. júla 2018 na následky svojej choroby v Hartforde (CT, USA), kde sa liečil.
With U

With U je druhé japonské EP juhokórejskej chlapčenskej skupiny Big Bang, ktoré bolo vydané 28. mája 2008 vydavateľstvom YG Entertainment. EP obsahuje 8 skladieb, z ktorých 4 sú anglické a 2 sú japonské verzie už predtým vydaných piesní skupiny a „With U“ je nová.
Stand Up

Stand Up je tretie kórejské EP juhokórejskej chlapčenskej skupiny Big Bang. Vydané bolo 8. augusta 2008 vydavateľstvom YG Entertainment. Na albume sa podieľali aj Daishi Dance a kórejská rocková skupina No Brain. Titulná pieseň „Day By Day“ (kórejsky: 하루 하루; fonetický prepis: "Haru Haru") kraľovala mnohým hudobným rebríčkom a udržala sa na prvej priečke sedem po sebe nasledujúcich týždňov. Po úspechu hlavného singlu nasledovali jeho príklad aj ostatné piesne z albumu a dostali sa v rebríčkoch do Top 20. Pieseň „Heaven“ zastala druhé miesto, „Oh My Friend“ obsadila deviate, „A Good Man“ dvanáste a „Lady“ šestnáste miesto – celkovo to teda bolo päť piesní jednej skupiny v Top 20. Z EP sa predalo viac ako 140 000 kópií.
Horská autonómna sovietska socialistická republika

Horská autonómna sovietska socialistická republika () bola súčasťou Ruskej SFSR ako jedna z jej autonómnych republík. Rozprestierala sa na území severného Kaukazu. Existovala len veľmi krátke obdobie od 20. januára 1921 do 7. júla 1924.
Administratívne členenie.
Územie Horskej ASSR sa členilo na 6 okruhov ():
Dejiny.
Zámer vytvoriť Horskú ASSR ako autonómnu republiku v rámci Ruskej SFSR bol zverejnený na zjazde národov Terskej oblasti 17. novembra 1920 vo Vladikavkaze. Oficiálne však bola založená Dekrétom Celoruského ústredného výkonného výboru z 20. januára 1921. Zakladajúci zjazd sovietov Horskej ASSR sa uskutočnil 16. - 22. apríla 1921. 
Existencia tohoto útvaru však netrvala dlho. V rámci snáh o národnostnú autonómiu boli postupne z umelo vytvorenej Horskej ASSR vyčlenené autonómne okruhy na národnostnom princípe, ktoré sa pretransformovali na autonómne oblasti a boli priamo pričlenené k Ruskej SFSR: Kabardský národnostný okruh 1. septembra 1921, Karačajský národnostný okruh 12. januára 1922 a Čečenský národnostný okruh 30. novembra 1922. Balkarský národnostný okruh bol odčlenený 16. januára 1922 a stal sa súčasťou novovytvorenej Kabardsko-Balkarskej autonómnej oblasti (spolu s Kabardskou autonómnou oblasťou).
Zánik Horskej ASSR bol zavŕšený Dekrétom Celoruského ústredného výkonného výboru zo 7. júla 1924, podľa ktorého bola Horská ASSR zrušená, pričom na jej území boli založené Severoosetínska, Čečenská a Ingušská autonómna oblasť, Sunženský kazašský okruh (ako súčasť Severokaukazského kraja Ruskej SFSR) a mesto Vladikavkaz ako samostatná správna jednotka priamo podriadená CÚVV Ruskej SFSR.
Elektrický rušeň 340

Elektrický rušeň 340 (továrenské označenie Škoda 47Em) je dvojfrekvenčný univerzálny rušeň na striedavý prúd určený pre osobnú aj nákladnú dopravu cez elektrizované hraničné priechody do Rakúska. Rušne boli vytvorené prestavbou staršej rady 240, uskutočnenej firmou Škoda Dopravná technika.
Vývoj.
Dôvodom prestavby bol fakt, že České dráhy nevlastnili jediný elektrický rušeň, schopný prechádzať po novo elektrifikovanom prechode Summerau – Horní Dvořiště, keďže rakúske železnice sú elektrizované striedavou napájacou sústavou 15kV 16,7Hz, zatiaľ čo na českej strane je striedavá napájacia sústava 25kV 50Hz. Preto bola nákladná doprava cez hranice zabezpečovaná dieselelektrickým rušňami radu 770 a 771, osobná doprava potom strojmi radu 749. Prestavba bola dodávateľským podnikom realizovaná v spolupráci sDKV České Budějovice.
Konštrukcia.
Rušeň zostal v mechanickej časti oproti rade 240 prakticky bezo zmien. Tie sa týkajú predovšetkým elektrickej časti, vybavenia stanovišťa rušňovodiča a ďalšou zmenou je dosadenie systému palubnej diagnostiky. Rušne sú skriňového typu, štvornápravové, so štyrmi jednosmernými trakčnými elektromotormi, pre každú zo štyroch náprav jeden. Ako materiál skrine je použitý sklolaminát. Elektrina je odoberaná pomocou dvoch polopantografov na streche rušňa. Reguláciu výkonu tvorí elektropneumatické spínanie odbočiek transformátora.
Prevádzka.
Rušne od počiatku slúžia v Českých Budějoviciach pre prevádzku na trati České Budějovice – Summerau. Vozili tu osobné aj spešne vlaky, dnes však slúžia predovšetkým v nákladnej doprave. Po reštrukturalizácii Českých drách prešli pod spoločnosť ČD Cargo, SOKV České Budějovice.
Rušne od zmeny cestovného poriadku pre rok 2015 sú nasadzované v nedeľu na spoj Sp 2149 z Českých Budějovíc do Gmünd a na Osobných vlakoch z Českých Velenice späť do Českých Budějovíc.
Slovenská florbalová extraliga mužov 2014/15

Slovenská florbalová extraliga mužov alebo SALMING extraliga v sezóne 2014/15 bol 14. ročník extraligy florbalistov, najvyššej florbalovej súťaže mužov na Slovensku, ktorú kontroluje Slovenský zväz florbalu (SZFB). V súťaži účinkovalo 12 družstiev. Novým majstrom Slovenska sa stalo družstvo FBC Grasshoppers AC UNIZA Žilina, ktoré skončilo v základnej časti druhé za ŠK 1. FBC Trenčín.
Systém súťaže.
Po základnej časti, v ktorej hral každý s každým zápasy jedenkrát doma a vonku, nasledovalo play-off ôsmich najlepšie umiestnených tímov. Play-off sa hralo na 3 víťazné zápasy, v ktorých prvé 2 zápasy sa odohrali na ihrisku lepšie umiestneného tímu. Play-off o 3. miesto sa nehralo, o bronzových medailách rozhodlo lepšie umiestnenie porazených semifinalistov v základnej časti. Posledné 2 družstvá po základnej časti zostúpili do 1. ligy.
Účastníci.
Pozn: Klub ŠK Victory Stars Nová Dubnica, ktorého družstvo skončilo v minulej sezóne na 9. mieste, predalo extraligovú licenciu klubu M-šport Salming Team Trenčín. Družstvo M-šport Salming predtým vyhralo 2. ligu Západ a postúpilo do 1. ligy.
Yolande Moreauová

Yolande Moreauová (; * 27. február 1953, Brusel, Belgicko) je belgická divadelná a filmová herečka a filmová režisérka, viacnásobná držiteľka Césara.
Životopis.
Jej umelecké začiatky sú späté s detskými divadelnými predstaveniami, usporiadanými v Bruseli. Jej celovečerným filmovým debutom bol film "Bez strechy a bez zákona" režisérky Agnès Varda z roku 1985.
K najznámejším filmom, v ktorých hrala, patria napríklad "Germinal" (1993), "Amélia z Montmartru" (2001) alebo "Paríž, milujem ťa" (2006). Často spolupracuje aj s televíziou.
Roman Kreuziger

Roman Kreuziger môže byť:
Jelení bučina

Jelení bučina je prírodná rezervácia ev. č. 1306 neďaleko obce Ludvíkov v okrese Bruntál. Oblasť spravuje AOPK ČR Správa CHKO Jeseníky.
Ochrana.
Predmetom ochrany je zmiešaný lesný porast rôzneho veku v nadmorskej výške 800 – . Niektorí stromoví jedinci tu dosahujú pozoruhodné rozmery.
Satyros z Élidy

Satyros ("Satyros") bol dvojnásobný víťaz olympijských hier v boxe v štvrtom storočí pred Kr.
Satyros, syn Lysianaka z Élidy, príslušník starobylého kňazského rodu Iamovcov z Olympie, zvíťazil v boxe (pygmé) na 112. a na 113. olympijských hrách v rokoch 332 a 328 pred Kr. Okrem toho sa stal tiež päťnásobným víťazom pästných zápasov na nemejských a dvojnásobným na pythijských hrách. V Olympii sa box zaviedol na 23. hrách v roku 688 pred Kr. a zvíťazil v ňom Onomastos zo Smyrny.
Staroveký autor Pausanias v druhom storočí na svojej ceste Gréckom navštívil aj Olympiu a v olympijskej Altide videl sochu Satyra. Pausanias uvádza, že bola dielom aténskeho sochára Silanióna. Z antiky sa zachovala len jedna originálna socha olympijského víťaza, a to tiež nie celá. Je z bronzu, predstavuje hlavu Satyra z Élidy a realisticky mu zobrazuje črty tváre.
Karlovice - sever

Karlovice - sever je prírodná rezervácia ev. č.163 v katastrálnom území obce Karlovice v okrese Bruntál.
Poloha.
Chránené územie, vzdialené asi severovýchodne od Vrbna pod Pradědem a na severozápad od Karlovíc, zaberá južné až juhovýchodné svahy vrchu "Huk" () v Zlatohorskej vrchovine, po ľavej strane údolia rieky Opavy. Oblasť spravuje Agentúra ochrany prírody a krajiny ČR.
Ochrana.
Predmetom ochrany je unikátny zachovaný porast s autochtónnym jeseníckym smrekovcom.
Loto Extraliga vo futsale 2014/15

Loto Extraliga vo futsale 2014/15 bol 22. ročník extraligy futsalistov, najvyššej futsalovej súťaže mužov na Slovensku, kontrovanej Slovenským futbalovým zväzom (SFZ), resp. Výkonným výborom Slovenského futsalu. V súťaži účinkovalo rovnako ako v minulej sezóne 10 družstiev. Desiaty titul majstra Slovenska získal tím Slov-Matic FOFO Bratislava, ktorý v celej súťaži prehral iba jediný zápas.
Systém súťaže.
Systém súťaže sa oproti minulej sezóne nezmenil. Po základnej časti, v ktorej hral každý s každým jedenkrát doma a vonku, nasledovalo play-off a play-out. Do play-off postúpilo najlepších 6 družstiev, pričom prvé 2 celky boli nasadené priamo do semifinále. Zvyšné 4 družstvá odohrali štvrťfinále, ktoré sa hralo na 2 víťazné zápasy, semifinále a finále na 3 víťazné zápasy. Play-off o 3. miesto za hralo pohárovým systémom, na odvetu. 4 posledné celky po základnej časti odohrali play-out skupinu každý s každým jedenkrát doma a vonku o 7. až 10. miesto. Rozhodlo sa v ňom o 2 družstvách, ktoré si zahrali baráž o zotrvanie v extralige. Do play-out sa výsledky zo základnej časti neprenášali, ale družstvám boli pridelené bonusové body za umiestnenie (7. miesto4 body, 8. m2 b, 9. m1 b, 10. m0 b).
Účastníci.
Pozn: Nakoľko sa posledné družstvo minulej sezónySTC Púchov neprihlásilo do baráže, víťaz 2. SLFGurmáni Bratislava, sa priamo kvalifikoval do extraligy.
Hlavná beskydská magistrála

 
Hlavná beskydská magistrála Kazimierza Sosnowského (, skrátene GSB) je pešia turistická magistrála značená červenou farbou, vedúca z Ustroňa v Sliezskych Beskydách do Wołosatého v Bukovských vrchoch (poľ. Bieszczady). 
Najdlhší chodník v poľských horách má približne 496 km a prechádza cez Sliezske a Živiecke Beskydy, Gorce, Beskid Sądecki, Nízke Beskydy a Bieszczady. Prechádza cez najvyššie časti poľských Beskýd a vrchy Stożek Wielki, Barania Góra, Babia hora, Polica, Turbacz, Lubań, Przechyba, Radziejowa, Jaworzyna Krynicka, Rotunda, Cergowa, Chryszczata, Smerek a Halicz. Zo sídiel vedie cez Ustroň, Węgierska Górka, Jordanów, Rabka-Zdrój, Krościenko nad Dunajcem, Rytro, Krynica-Zdrój, Iwonicz-Zdrój, Rymanów-Zdrój, Komańcza, Cisna, Ustrzyki Górne a ďalšie.
Hlavná beskydská magistrála bola vyznačená v medzivojnovom období. Trasu západnej časti (Ustroň – Krynica) vytýčil Kazimierz Sosnowski a bola dokončená v roku 1929. Východná časť, podľa návrhu Mieczysława Orłowicza, bola dokončená v roku 1935 a viedla až do Čornohory, ktorá sa nachádzala v tom čase na území vtedajšieho Poľska. Medzi rokmi 1935 a 1939 bola pomenovaná podľa Józefa Piłsudského..
GSB a Slovensko.
Hlavná beskydská magistrála vedie slovensko-poľskou hranicou na vrchu Kruhliak v Bukovských vrchoch a medzi Babou horou a Pilskom v Oravských Beskydách / Žywieckych Beskydách.
Rekordy.
V súčasnosti najkratší čas absolvovania celej magistrály patrí Maciejovi Więcekovi (inov-8 team PL) a má hodnotu 114 hodín a 50 minút. Tento výkon dosiahol v dňoch 20. – 24. júna 2013.. Predtým takmer 7 rokov tento rekord patril Piotrovi Kłosowiczovi, ktorému v septembri 2006 absolvovanie celej magistrály zabralo 168 hodín. Rovnaký čas ako Maciej Więcek dosiahol aj Piotr Kłosowicz (ten však bez podporného tímu). Obaja absolvovali GSB z východu na západ.
Number 1 (album)

Number 1 je prvý japonský album juhokórejskej chlapčenskej skupiny Big Bang, ktorý vyšiel 22. októbra 2008 pod vydavateľstvami YG Entertainment a Universal Music Group. Obsahuje zväčša už skôr vydané skladby z predchádzajúcich dvoch japonských EP "For the World" a "With U". „Haru Haru“ a „My Heaven“ sú z ich tretieho kórejského EP "Stand Up". Na produkcii sa podieľali aj členovia skupiny, najmä G-Dragon. Album sa umiestnil na treťom mieste v dennom rebríčku a na 13. mieste v týždennom rebríčku albumov japonského Oriconu.
Sovinecko

Sovinecko je prírodný park, ktorý sa rozkladá z podstatnej časti na území Nízkeho Jeseníku, južnou časťou prechádza zlomová línia, ktorá tvorí hranicu medzi Hornomoravským úvalom a na severozápade zasahuje do parku výbežok Hanušovickej vrchoviny.
Ochrana.
Úlohou parku je zachovať pôvodný typický ráz krajiny, štruktúru drevín, bylín a fauny, z ktorých mnohé sú ohrozené, vzácne a zvlášť chránené.
1. vodnopólová liga žien 2014/15

1. vodnopólová liga žien v sezóne 2014/15 bol 24. ročník ligy vodnopólistiek, vodnopólovej súťaže žien na Slovensku, ktorú kontroluje Slovenský zväz vodného póla (SZVP). Súťaže sa zúčastnili iba 3 družstvá, keď sa v nej oproti minulej sezóne nepredstavili Piešťany a tiež rakúsky tím ASV Viedeň. Staronovým účastníkom bolo družstvo ŠKP Modrí Draci Košice-Staré Mesto. To sa po 16-tich rokoch stalo víťazom súťaže.
Systém súťaže.
Hrala sa iba základná časť, a to turnajovým spôsobom. Turnaje boli 4, každý účastník bol organizátorom jedného turnaja a najvyššie umiestnené družstvo po troch turnajoch aj záverečného turnaja.
Účastníci.
Pozn: Družstvá ASV Viedeň a Piešťany, ktoré v minulej sezóne skončili na 3., resp. 4. mieste, sa do tejto sezóny neprihlásili.
Remember

Remember je druhý kórejský štúdiový album juhokórejskej chlapčenskej skupiny Big Bang. Vydaný bol 5. novembra 2008 vydavateľstvom YG Entertainment. Hlavným singlom albumu bola skladba „Sunset Glow“ (kórejsky: 붉은 노을; fonetický prepis: "Bulkun Noul"), remake piesne „Red Sunset“ speváka I Mun-sea. Na hudobnom festivale KBS túto pieseň zaspievali spolu s ním. Druhým singlom bolo Sungriho sólo „Strong Baby“, ku ktorému bol 1. januára 2009 na YouTube zverejnený videoklip. Z albumu sa predalo vyše 200 000 kópií.
Hedwig Teichmann

Hedwig Teichmann (* 30. júl 1875, Železná – † 4. január 1949, Gedern) bola sliezska spisovateľka – autorka románov z prostredia Sliezska a severnej Moravy so silno nacionálnym nádychom; manželka Eduarda Teichmanna (*1866)
Slzy tvý mámy, Šedivý a spol.

"Slzy tvý mámy, Šedivý a spol." je piaty radový album slovenskej alternatívnej skupiny Chiki liki tu-a z Prešova. Vznikol v apríli a novembri 2014 v Prešove. Album obsahuje 12 skladieb. Vyšiel vo vydavateľstve Panorama media. Bol vyhlásený za najlepší album roka 2015 Radio_Head_Awards.
Realizácia.
Zvuk a mix : Tomáš Višňovský
Nahrávané : Radar Prešov (apríl 2014), Štúdio Jazierka Prešov (november 2014)
Obal : Mgr.Art. Ivana Višňovská
Obsadenie.
Martin Višňovský – basgitara , spev, 
Ľuboslav Petruška – gitara, spev (11) 
Tomáš Višňovský – bicie
Hostia
Ján Višňovský – tenor saxofón (11)
Lukáš Gulden – baryton saxofón (3)
Daniel Hurtuk – hlas (9)
Ivana Višňovská – hlas (12)
Mikuláš a Juraj Višňovský – hlas (7)
Lollipop (Big Bang)

Lollipop je pieseň juhokórejských skupín Big Bang a 2NE1. Vznikla na propagáciu mobilných telefónov LG Cyon. Skladba interpoluje hit „Lollipop“ z roku 1958, ktorý napísali Julius Dixson a Beverly Ross. Pieseň sa umiestnila na prvej priečke rôznych online rebríčkov. Aj keď práve „Lollipop“ bol prvým singlom skupiny 2NE1, nepovažuje sa za ich debutový. Tým bol až singel „Fire“, ktorý vyšiel 6. mája 2009.
Videoklip.
Videoklip k piesni sa natáčal v prvý marcový týždeň a premiéru mal 27. marca 2009. O niekoľko týždňov neskôr, 2. mája 2009, bolo zverejnené video z nakrúcania.
Externé odkazy.
BIGBANG &amp; 2NE1 - Lollipop MV na YouTube
My Heaven

My Heaven je prvý japonský singel juhokórejskej skupiny Big Bang, ktorý vyšiel 24. júna 2009 pod vydavateľstvami YG Entertainment a Universal Music Group. „My Heaven“ je japonskou verziou ich skôr vydanej piesne „Heaven“ (kórejsky: 천국; fonetický prepis: "Čchonguk") z tretieho kórejského EP "Stand Up". Singel sa v japonskom rebríčku Oricon umiestnil po vydaní na 3. mieste.
Vodnopólová extraliga mužov 2014/15

Vodnopólová extraliga mužov v sezóne 2014/15 bol 23. ročník extraligy vodnopólistov, najvyššej vodnopólovej súťaže mužov na Slovensku, ktorú kontroluje Slovenský zväz vodného póla (SZVP). Počet účastníkov ostal rovnaký, v základnej časti súťaží 6 družstiev a v nadstavbovej skupine sa k nim pripojili ďalšie 3 družstvá. Víťazom základnej časti sa stali Nováky. Tie zvíťazili aj v nadstavbovej časti a následne aj vo finále play-off a po 8 rokoch opäť získali titul.
Systém súťaže.
Po odohraní základnej časti (ZČ) jedenkrát doma a vonku nasledovala pre družstvá na 1.4. mieste nadstavbová časť. Nadstavbová časť, na rozdiel od predchádzajúcich 2 sezón, sa už nehrala formou turnajov, ale dvojkolovým systémom zápasov doma a vonku. Body po základnej časti sa im nezapočítavali, ani tzv. bonifikačné body za umiestnenie. Za nadstavbovou časťou absolvovali družstvá play-off, v ktorých sa im už oproti minulej sezóne nezapočítavali body zo vzájomných zápasov. Prvé zápasy play-off sa začali u horšie postavených tímov. Družstvá, ktoré skončili po ZČ na 5. a 6. mieste, odohrali dvojkolovým systémom zápasov doma a vonku spolu s trojicou družstiev: KVP Komárno, KVP Kúpele Piešťany a PVK Vrútky, tzv. B skupinu o dve postupové miesta v nasledujúcej sezóne extraligy. 
Výsledky.
Nadstavbová časť.
Skupina B.
Do nasledujúceho ročníka extraligy postúpili 2 najlepšie družstvá.
Tjalling Koopmans

Tjalling Charles Koopmans (* 28. august 1910, 's-Graveland, Holandsko – † 26. február 1985, New Haven, Connecticut, USA) bol holandský matematik a ekonóm.
V roku 1975 spolu s Leonidom Kantorovičom získal Nobelovu cenu za „príspevok k teórii optimálnej alokácie zdrojov“. Zaoberal sa prevažne ekonomickou matematikou, ekonometriou a štatistikou. V roku 1940 sa presťahoval do USA a v roku 1955 začal pracovať na Yale University.
Zoznam klubových úspechov slovenských futbalistov v zahraničí

Zoznam klubových úspechov slovenských futbalistov v zahraničí je prehľadom úspechov, ktoré získali slovenskí futbalisti v zahraničných kluboch v európskych pohároch, domácich ligových a pohárových súťažiach.
Víťazi európskych pohárov.
Pohár UEFA/Európska liga
Superpohár 
Finalisti európskych pohárov.
Pohár UEFA/Európska liga
Semifinalisti európskych pohárov.
Liga majstrov UEFA
Pohár víťazov pohárov
Pohár UEFA/Európska liga
Víťazi klubových súťaží v ostatných konfederáciach.
Liga majstrov CONCACAF
Majstrovské tituly v zahraničí.
 Albánsko
 Arménsko
 Austrália 
 Belgicko 
 Bielorusko 
 Bulharsko 
 Cyprus 
 Česko 
Sparta Praha
Slavia Praha
Slovan Liberec
Baník Ostrava
Viktoria Plzeň
 Dánsko
 Fínsko
 Francúzsko 
 Grécko 
 Gruzínsko 
 Holandsko 
 Chorvátsko 
 Indonézia
 Juhoafrická republika
 Juhoslávia
 Katar 
 Kostarika 
 Litva 
 Maďarsko 
 Malajzia
 Malta 
 Moldavsko 
 Nemecko 
 Nórsko 
 Poľsko 
 Portugalsko 
 Rakúsko 
 Rumunsko
 Rusko 
 Spojené arabské emiráty
 Škótsko
 Španielsko 
 Taliansko 
 Turecko 
Víťazi národných pohárov.
 Pohár FA 
 Azerbajdžanský pohár 
 Belgický pohár 
 Bulharský pohár 
 Cyperský pohár 
 Český pohár 
 Dánsky pohár
 Francúzsky pohár
 Grécky pohár 
 Gruzínsky pohár 
 Holandský pohár 
 Chorvátsky pohár 
 Iránsky pohár
 Izraelský pohár
 Juhoafrický pohár
 Kazašský pohár 
 Litovský pohár 
 Lotyšský pohár 
 Maďarský pohár 
 Moldavský pohár 
 Nemecký pohár 
 Poľský pohár 
 Portugalský pohár 
 Rakúsky pohár 
 Rumunský pohár
 Ruský pohár 
 Singapurský pohár
 Slovinský pohár 
 Škótsky pohár 
 Španielsky pohár 
 Švédsky pohár
 Švajčiarsky pohár
 Taliansky pohár 
 Turecký pohár 
 Uzbecký pohár
Poznámka: * hráč nehral vo finále pohára, ale bol členom mužstva
Porazení finalisti.
V tomto prehľade uvádzame porazených finalistov vo vybraných pohárových súťažiach. Géza Kalocsay, Miloš Glonek a Vladimír Kinder boli prvými slovenskými futbalistami vo finálových zápasoch o pohárové trofeje vo vyspelých futbalových krajinách. Anton Bulla je dodnes rekordérom v počte strelených gólov vo finále Rakúskeho pohára, v troch finálových stretnutiach skóroval šesťkrát.
 Pohár FA
 Francúzsky pohár
 Španielsky pohár
 Taliansky pohár
 Rakúsky pohár
Víťazi Ligových pohárov.
 EFL Cup
Finalisti
 Coupe de la Ligue
 Cupa Ligii
 Ruský Ligový pohár
 Scottish League Cup 
 Turecký Ligový pohár
Poznámka: * hráč nehral vo finále pohára, ale bol členom mužstva
Víťazi národných Superpohárov.
 Arménsky Superpohár 
 Belgický Superpohár
 Bulharský Superpohár 
 Cyperský Superpohár
 Český Superpohár
 Estónsky Superpohár
 Trophée des Champions
 Gruzínsky Superpohár 
 Johan Cruijff Schaal
 Chorvátsky Superpohár
 Maďarský Superpohár
 Poľský Superpohár 
 Portugalský Superpohár
 Rakúsky Superpohár
 Ruský Superpohár
 Supercopa de España
 Supercoppa Italiana
 Turecký Superpohár
Poznámka: * hráč nehral vo finále pohára, ale bol členom mužstva
Zoznam ocenení slovenských futbalistov v zahraničí

Zoznam ocenení slovenských futbalistov v zahraničí je prehľadom individuálnych úspechov slovenských futbalistov, ktoré dosiahli v zahraničných futbalových súťažiach.
Individuálne ocenenia.
Ocenenia celej kariéry
Ocenenia sezóny
Hráči mesiaca
Mokřiny u Krahulčí

Mokřiny u Krahulčí je prírodná rezervácia ev. č. 2105 v katastri obce Dětřichov nad Bystřicí v okrese Bruntál, necelý kilometer severozápadne od dediny Krahulčí. Oblasť spravuje Agentúra ochrany prírody a krajiny ČR.
Ochrana.
Predmetom ochrany sú mokraďové ekosystémy v nive Trusovického potoka s výskytom chránených mokraďových druhov rastlín v početných populáciách. Bohatá populácia kriticky ohrozeného druhu starčeka barinného ("Senecio paludosus").
Gara Gara Go!

Gara Gara Go!! (japonsky: ガラガラ GO!!) je druhý japonský singel juhokórejskej skupiny Big Bang, ktorý vyšiel 8. júla 2009 pod vydavateľstvami YG Entertainment a Universal Music Group. Singel sa v japonskom rebríčku Oricon umiestnil po vydaní na 5. mieste.
Beh na dve stadiá

Beh na dve stadiá alebo diaulos (od "diaulos") bola súťažná bežecká disciplína v starovekom Grécku. 
Na 14. olympijských hrách v roku 724 pred Kr. pribudol k dovtedajšej jedinej disciplíne, behu na jedno stadion, tzv. "dvojitý beh" (diaulos), beh na dve stadiá. Boli to preteky na dĺžku dvoch stadií (približne 384,5 m) t. j. na vzdialenosť 1200 olympijských stôp. Dĺžka jedného stadia bola podľa mýtov vymeraná hrdinom Heraklom, (sto jeho krokov) ktorý údajne založil prvé hry v Olympii. Pravidlá "dvojitého behu" boli podobné ako pri behu na jedno stadion.
Pretekárska trať v Olympii bola tvrdá a predpokladá sa, že bola posypaná vrstvou piesku. Štartové čiary, ktoré boli na východnej i na západnej strane štadióna, tvorili kamenné prahy vytvorené z dvadsiatichštyroch vápencových dosák, spojených v jednoliaty celok, ktoré mali po dĺžke dva nehlboké zošikmené žľaby pre odraz pri štarte. Z antických prameňov je známe, že pretekári pri behu na dve stadiá, mali štart i cieľ na západnom prahu. To, ako bola označená obrátka je neznáme. Dĺžka olympijskej trate, tzv. stadion, bola dĺžková miera, podľa ktorej vzniklo neskôr aj pomenovanie celého pretekárskeho priestranstva.
Diváci sa na súťažiacich na štadióne pozerali z trávnateho úbočia. Štadión bol od severu ohraničený výbežkom Kronovho pahorku, na ostatných stranách bol násyp. Bol dlhý 212 m a 28 m široký. Do hľadiska sa podľa odhadu pôvodne zmestilo 20 000 a neskôr 40 000 až 45 000 divákov.
Big Bang (album)

Big Bang je druhý japonský štúdiový album juhokórejskej skupiny Big Bang vydaný 19. augusta 2009 vydavateľstvom Universal Music Group. Produkcia albumu začala v júni 2009 vydaním prvého japonského singla „My Heaven“, ktorý zaznamenal mierny úspech. Následne vyšiel druhý singel „Gara Gara Go!“ a priblížne za mesiac sa z neho predalo 30 000 kópií. Koncom júla bolo nahrávanie ukončené. Jedinou čisto anglickou skladbou na albume je „Love Club“. "Big Bang" debutoval v japonskom dennom rebríčku Oricon na 2. mieste a za prvý deň bolo predaných 12 000 kópií. V týždennom rebríčku obsadil 3. miesto.
Zoznam skladieb.
Certifikácia.
Predaje prekročili 100 000 kópií, čím si album od RIAJ (Asociácia nahrávacieho priemyslu Japonska) vyslúžil označenie zlatý.
One57

One57 (do mája 2011 známy ako "Carnegie 57") je mrakodrap/supertall v New York City, USA. 
Výstavba mrakodrapu prebiahala v rokoch 2009 – 2014 a architektom budovy bol Christian de Portzamparc. Počas výstavby bol 29. októbra 2012 poškodený žeriav Hurikánom Sandy. Po dokončení sa s výškou stal najvyššou obytnou budovou krajiny. V súčasnosti je 7. najvyššou budovou mesta. V budove je 75 nadzemných poschodí a 2 podzemné. Celková podlahová plocha budovy je približne .
Koe o Kikasete

Koe o Kikasete (japonsky: 声をきかせて; anglicky: Let Me Hear Your Voice) je tretí japonský singel juhokórejskej skupiny Big Bang, ktorý vyšiel 4. novembra 2009, necelé 4 mesiace po singli „Gara Gara Go!“, pod vydavateľstvami YG Entertainment a Universal Music Group. V japonskom rebríčku Oricon sa umiestnil na 4. mieste. Skladba „Koe o Kikasete“ bola použitá ako soundtrack v japonskom seriáli "Ohitorisama" (japonsky: おひとりさま; anglicky: One Person). 
Zoznam skladieb.
Certifikácia.
Po roku a pol od vydania udelila v marci 2011 RIAJ (Asociácia nahrávacieho priemyslu Japonska) zlato za digitálny predaj.
Slovenský pohár v basketbale žien

Slovenský pohár v basketbale žien je basketbalová pohárová súťaž žien na Slovensku, ktorú organizuje Slovenská basketbalová asociácia (SBA). Vznikla v roku 1994 a zúčastňujú sa jej kluby dvoch najvyšších slovenských ligových súťaží. Najúspešnejším klubom súťaže je Young Angels Košice, ktorý v nej zvíťazil 14-krát.
Štruktúra súťaže.
Pohár sa hrá turnajovým spôsobom, pred ktorým sa hrá najprv kvalifikácia. Samotný turnaj (final six) prebieha vyraďovacím systémom, keď v každom kole proti sebe dva tímy odohrajú zápas o postup do ďalšieho kola alebo zápasov o konečné umiestnenie.
Tell Me Goodbye

Tell Me Goodbye je štvrtý japonský singel juhokórejskej skupiny Big Bang vydaný 9. júna 2010 vydavateľstvami YG Entertainment a Universal Music Group. Po vydaní sa umiestnil na 5. mieste japonského týždenného rebríčka Oricon. Pieseň „Tell Me Goodbye“ je až na niekoľko anglických veršov po japonsky. Bola nahraná pre japonskú verziu seriálu "Iris".&lt;ref name="TMG/IRIS"&gt;&lt;/ref&gt; Pieseň sa stala veľmi populárnou, mala pozitívne ohlasy a na 52. ročníku Japan Record Awards vyhrala ocenenie „Pieseň roka“. Kórejská verzia skladby „Hands Up“ neskôr vyšla na štvrtom kórejskom EP skupiny – "Tonight".
Zoznam skladieb.
Certifikácia.
V septembri 2012 RIAJ (Asociácia nahrávacieho priemyslu Japonska) udelila singlu zlato za digitálny predaj.
Radim (prírodná rezervácia)

Radim je prírodná rezervácia ev. č. 355 neďaleko obce Krasov v okrese Bruntál. Oblasť spravuje Agentúra ochrany prírody a krajiny ČR.
Ochrana.
Predmetom ochrany je zvyšok jedľobučiny s autochtónnym jeseníckym smrekovcom na sutiach.
Pustá Rudná (prírodná rezervácia)

Pustá Rudná je prírodná rezervácia ev. č. 1191 vkatastri obce Andělská Hora v okrese Bruntál, približne ½ km severozápadne od dediny Pustá Rudná. Chránené územie zaberá malú časť severozápadných svahov vrchu "Kamenná hůrka" (779m) v pohorí Nízky Jeseník. Oblasť spravuje Agentúra ochrany prírody a krajiny ČR.
Ochrana.
Predmetom ochrany sú ohrozené a miznúce druhy rastlín (najmä ľalia cibuľkonosná).
Beautiful Hangover

Beautiful Hangover je piaty japonský singel juhokórejskej skupiny Big Bang vydaný 25. augusta 2010 vydavateľstvami YG Entertainment a Universal Music Group. Po vydaní sa umiestnil na 7. mieste japonského týždenného rebríčka Oricon. Pieseň „Beautiful Hangover“ je po anglicky aj japonsky. 24. augusta 2010 k nej bol vydaný videoklip.